hy hy hy hy hy hy hy hy hy hy hy hy hy hy hy hy cs hy hy hy it hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy cs hy hy hy it hy hy hy hy hy hy hy hy hy hy hy it it fr hy es en es en hy hy hy hy hy hy hy hy hy hy hy hy hy es en es en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Welcome! մուտք գործել Ձեր հաշիվը
Մոռացե՞լ եք Ձեր գաղտնաբառը։ Օգնություն
ա գաղտնաբառը կլինի էլեկտրոնային փոստով ձեզ.
Ի հավելումն վերոհիշյալի՝ ՊՆ-ից հայտնում են, որ հիշյալ ջոկատին անդամակցել է 300 պահեստազորային՝ համաձայն հաստիքային կառուցվածքի, ջոկատը զինվորական ծառայության է ներգրավվել 2020 թ. հոկտեմբերի 24-ից դեկտեմբերի 14-ը: Չնայած այդ պատկառելի թվին՝ ՊՆ-ի տեղեկատվությունից պարզվում է, որ ջոկատը N զորամասի ստորաբաժանում է, սակայն զորամիավորման հրամանատարի հրամանով նախատեսվել է որպես ԲԿ հրամանատարի ռեզերվ և գործել ԲԿ հրամանատարի առանձին կարգադրություններով՝ իրականացնելով 2-րդ շարակազմի պաշտպանության և թիկունքային ապահովման խնդիրներ, ուշադրություն՝ ընդամենը 31 զինծառայողի կազմով (այդ թվում՝ Ն. Գրիգորյանը): Ստացվում է, որ Նարեկ Գրիգորյանի ցուցակագրած 300 անձից ընդամենը 31-ն են ներգրավվել ինչ-որ թիկունքային աշխատանքներում: Սա է եղել «Գեղարքունիք» կոչված ջոկատի ամբողջ «մարտական ուղին»:
Հայտնել էինք նաև, որ, ըստ տեղեկությունների, ՀՀ Ազգային  ժողովի պատգամավոր Նարեկ Հարազատի Գրիգորյանը նաև հաշվառված է ՀՀ ԱՆ «Սևանի հոգեկան առողջության կենտրոն» ՓԲԸ-ում: Այս տեղեկությունը ՀՀ առողջապահության նախարարությունը չէր հերքել:
Պաշտպանության նախարարին հարցրել էինք՝ արդյո՞ք հոգեկան առողջության կենտրոնում հաշվառված Նարեկ Գրիգորյանը իրավունք է ունեցել 2020 թ. 44-օրյա պատերազմի ժամանակ կազմելու ջոկատ, զինվելու և մարդկանց ուղեկցելու մարտական գործողությունների, ՀՀ պաշտպանության նախարարությունն  ինչպիսի՞ քայլեր է ձեռնարկել՝ այդ ամենը վերահսկելու համար: Նախարարությունը, ցավոք, այս մասով որևէ պարզաբանում չի ներկայացրել:
Ժամանակին անդրադարձել էինք նաև Փաշինյանի թուրքամետ իշխանական խմբակի մաս կազմող որոշ շրջանակների, իբր, պատերազմին մասնակցությանն ու  «մարտական փառավոր ուղուն»: Ի մասնավորի՝ արձագանքել էինք Փաշինյանին ԱԺ-ում հոտնկայս ծափահարելու գործում մեծ ակտիվություն ցուցաբերող՝ ՔՊ խմբակցության  պատգամավոր Շիրակ Թորոսյանի բոցաշունչ գրառումներին ու Հ1-ի ռեպորտաժներին, ըստ որոնց՝ Շ. Թորոսյանը կազմել է ջոկատ և «թշնամուն ցույց  տվել ջավախքցու բազկի ջախջախիչ ուժը»:
Անդրադարձել էինք նաև Ապրիլյան քառօրյային մայիսի 14-ից (!) մասնակցած  «Քաղաքացիական պայմանագիր» կուսակցության՝ 44-օրյայի օրերին ունեցած «մարտական սխրանքներին»՝ թե՛ Շիրակ Թորոսյանի, թե՛ ՔՊ-ի պարագայում ՊՆ-ի պաշտոնական տեղեկատվության հիման վրա ցույց տալով, որ ՔՊ-ականներն իրականում ոչ թե հերոսաբար մարտնչել են առաջնագծի այս կամ այն ճակատում, այլ այդ շրջանակներից ձևավորվել են ինչ-որ անհասկանալի մարտկոցներ և կցվել ինչ-որ զորամասերի: Թե ինչո՞վ են զբաղվել սույն մարտկոցներում ընդգրկված ՔՊ-ական-իշխանական «մարտկոցիկները»՝ ՊՆ-ն լռել է:
Նախկին ձկնավաճառ, ինքնավնասման միջոցով բանակից խուսափած և, ըստ չհերքված տեղեկությունների, Սևանի հոգեբուժարանում գրանցված Նարեկ Գրիգորյանի՝ պատերազմի երես չտեսած ջոկատի վերաբերյալ ՊՆ տեղեկատվությունը լիովին բավարար է, որ սույն ինքնահռչակ «զորահրամանատարը» ևս դասվի Փաշինյանի պետականակործան իշխանության մանր և ծիծաղաշարժ «մարտկոցիկների» շարքը:
Այսքանը: Իսկ Նարեկ Գրիգորյանին խորհուրդ կտանք մատն այլևս չմտցնել մեղվաբնի մեջ, այն է՝ հնարավորինս քիչ ճառել և քիչ երևալ հանրային ուշադրության կենտրոնում: Դրա շնորհիվ հասարակությունը հնարավորինս քիչ կճանաչի Նարեկ Գրիգորյան անձի իրական դեմքն ու հետագիծը, ինչը, բնականաբար, միմիայն նրա շահերից է բխում:
Նախորդ հոդվածըԱրմեն Գևորգյանն այլևս ԱԺ հանձնաժողովի նախագահ չէ
ՀԱՐԱԿԻՑ ՀՈԴՎԱԾՆԵՐԱՎԵԼԻ ՇԱՏ ՀԵՂԻՆԱԿԻ
Արցախը երբեք չի լինելու Ադրբեջանի կազմում
Վահրամ Դումանյանը հանդիպում է ունեցել Հունաստանի իր գործընկերոջ և Կիպրոսի մշակույթի նախարարի տեղակալի հետ
Կաթողիկոսը հանդիպել է Լևոն Տեր-Պետրոսյանի հետ
Արցախը երբեք չի լինելու Ադրբեջանի կազմում
Իշխան Թովմասյան - 01/10/2022
Վահրամ Դումանյանը հանդիպում է ունեցել Հունաստանի իր գործընկերոջ և Կիպրոսի մշակույթի նախարարի տեղակալի հետ
Իշխան Թովմասյան - 01/10/2022
Կաթողիկոսը հանդիպել է Լևոն Տեր-Պետրոսյանի հետ
Իշխան Թովմասյան - 01/10/2022
Պաշտպանության նախարարությունը թաքցնում է իրականությունը
Իշխան Թովմասյան - 01/10/2022
Փաշինյանը շնորհավորական ուղերձ է հղել Չինաստանի Ժողովրդական Հանրապետության կազմավորման 73-րդ տարեդարձի կապակցությամբ
Իշխան Թովմասյան - 01/10/2022
Փոխվարչապետն ընդունել է Ճապոնիայի դեսպան Ֆուկուշիմային
Իշխան Թովմասյան - 01/10/2022
Փաշինյանը չի հրապարակում զոհվածների անվանացանկը, որ մենք չիմանանք զոհերի իրական քանակը
Իշխան Թովմասյան - 01/10/2022
Դոնեցկը Ուկրաինա է, Լուգանսկը Ուկրաինա է… .ՆԱՏՕ-ի գլխավոր քարտուղար
Նաիր Յան - 01/10/2022
Հայկական կողմը նույնականացված 201 զոհ ունի, 197-ը՝ զինծառայող
Նաիր Յան - 30/09/2022
ՔԿ–ն պարզաբանում է, թե ինչու է մեղադրանք առաջադրվել Բերդ համայնքի ղեկավարի տեղակալի նկատմամբ
Նաիր Յան - 30/09/2022
"Վահան Թեքեյան" Սոցիալ-Մշակութային Հիմնադրամ
Բոլոր իրավունքները պաշտպանված են։
Կայքի նյութերը տարածելիս հղումը կայքին պարտադիր է։
կապվել մեզ հետ: info@azg.am
© AZG-2022։ Կայքը պատրաստել է Vavati Group ընկերությունը